ສະຫະລັດຕຽມພ້ອມ ທີ່ຈະລົງໂທດ ໜັກຂຶ້ນອີກ ຕໍ່ອີຣ່ານ
ເຈົ້າ​ໜ້າ​ທີ່​ສະຫະລັດ​ ທີ່ບໍ່​​ໃຫ້​ເປີດ​ເຜີຍ​ຊື່​ ກ່າວ​​ໃນ​ແລງວັນ​ສຸກ​ວານ​ນີ້ ວ່າ ການ​ລົງ​ໂທດ​ໃໝ່​ສາມາດ​ເປີດ​ເຜີຍ​ໃຫ້​ຮູ້ ໃນວັນຈັນນີ້.
ສະຫະລັດຕຽມພ້ອມທີ່ຈະໂຈມຕີອິຣ່ານດ້ວຍການລົງໂທດແຮງຂຶ້ນອີກຄັ້ງໃໝ່ ຊຶ່ງເຈົ້າ ໜ້າທີ່ຂັ້ນສູງທ່ານນຶ່ງກ່າວວ່າ ກຸງເຕຫະຣ່ານ ບັດນີ້ປະເຊີນໜ້າກັບການໂດດດ່ຽວໃນ ລະດັບທີ່ບໍ່ເຄີຍມີມາກ່ອນ ບັນດາເຈົ້າໜ້າທີ່ສະຫະລັດຈຸນຶ່ງຊຶ່ງບໍ່ຢາກໃຫ້ເປີດເຜີຍຊື່ໃຫ້ຮູ້ໃນແລງວັນສຸກວານນີ້ ກ່າວ ວ່າ ການລົງໂທດໃໝ່ເຫລົ່ານີ້ ສາມາດເປີດເຜີຍໃຫ້ຮູ້ໄດ້ໃນວັນຈັນມື້ຮືນີ້ກໍເປັນໄດ້ ແລະ ຈະແນເປົ້າໝາຍໃສ່ອຸດສາຫະກໍານໍ້າມັນຫິນເຄມີຂອງອີຣ່ານ ແລະກ່າວຕໍ່ໄປວ່າ ການລົງ ໂທດໃໝ່ນີ້ ຈະພະຍາຍາມຊອກຫາທາງຢຸດພວກບໍລິສັດຕ່າງປະເທດໄປລົງທຶນໃນກິດ ຈະການທີ່ສ່ຽງໄພຕ່າງໆເຊ່ນໂຮງກັ່ນນໍ້າມັນນັ້ນ ພວກເຈົ້າໜ້າທີ່ເຫລົ່ານີ້ ກ່າວຕື່ມວ່າພວກບໍລິສັດຕ່າງປະເທດໃດໆທີ່ຝ່າຝືນການຫ້າມທີ່ ວ່ານີ້ຈັດຖືກຕັດບໍ່ໃຫ້ນໍາສິນຄ້າດັ່ງກ່າວເຂົ້າມາຈໍາໜ່າຍຢູ່ໃນຕະຫຼາດຂອງສະຫະລັດ ແລະ ວ່າ ພວກປະເທດໃນສະຫະພາບຢູໂຣບສາມາດທໍາການລົງໂທດໃນທໍານອງດຽວກັນນີ້ໄດ້ ໃນທ້າຍສັບປະດາໜ້ານີ້ ໃນອີກເລື້ອງນຶ່ງ ທ່ານ Tom Donilon ທີ່ປຶກສາດ້ານຄວາມປອດໄພແຫ່ງຊາດຂອງສະ ຫະລັດກ່າວໃນວັນເສົາມື້ນີ້ວ່າ ອີຣ່ານຈະຖືກໂດດດ່ຽວຫລາຍຂຶ້ນທີ່ບໍ່ເຄີຍມີມາກ່ອນ ທ່ານ Donilon ກ່າວກັບບັນດານັກຂ່າວໃນຂະນະທີ່ກໍາລັງເດີນທາງກັບປະທານາທິບໍດີ ບາຣັກໂອບາມາໄປຍັງອິນໂດເນເຊຍ ທີ່ປຶກສາດ້ານຄວາມປອດໄພແຫ່ງຊາດທ່ານນີ້ຍັງ ກ່າວເຊ່ນກັນວ່າ ທາງສະຫະລັດ ຈີນແລະຣັດເຊຍຕ່າງກໍຢາກໃຫ້ໝັ້ນໃຈວ່າ ອິຣ່ານຈະບໍ່ ພັດທະນາອາວຸດນີວເຄບຍນັ້ນ ໃນວັນສຸກວານນີ້ ທັງຈີນແລະຣັດເຊຍພະຍາຍາມຫາທາງຜ່ອນຄາຍກ່ຽວກັບມະຕິຂອງ ອົງການສິ້ງຊອມພະລັງປະລະມະນູຂອງສະຫະປະຊາຊາດ ທີ່ຕໍາໜິຕິຕຽນລັດຖະບານ ກຸງເຕຫະຣ່ານນັ້ນ ຖ້ອຍຄໍາບັ້ນສຸດທ້າຍໄດ້ອ້າງເຖິງຄວາມເປັນຫ່ວງທີ່ເລິກເຊິ່ງແລະກໍາ ລັງເພີ່ມຂຶ້ນເລື້ອຍໆກ່ຽວກັບກ່ານເຄື່ອນໄຫວຕ່າງໆດ້ານນີວເຄລຍຂອງອີຣ່ານນັ້ນ ແຕ່ ບໍ່ໄດ້ສະເໜີເລື້ອງອິຣ່ານຕໍ່ສະພາຄວາມໝັ້ນຄົງສະຫະປະຊາຊາດ ຫລືກໍານົດເວລາເສ້ນ ຕາຍ ສໍາລັບໃຫ້ອີຣ່ານຈັດຕັ້ງປະຕິບັດຕາມຄໍາຮ້ອງຂໍຂອງອົງການພະລັງປະລະມະນູ ສາກົນ ເພື່ອໃຫ້ຂໍ້ມູນເພີ່ມຕື່ມນັ້ນ